**TIRGUS IZPĒTES NOTEIKUMI**

*Animācijas video un digitālu komunikācijas materiālu izgatavošanai par drošu un videi draudzīgu ūdenstūrismu*

Saldū, 2024. gada 2. oktobrī

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Viktorija Reine, tālr. 28232978,e-pasts: viktorija.reine@kurzemesregions.lv  |

1. **PAKALPOJUMS**
	1. Iepirkuma priekšmets ir Animācijas video un digitālu komunikācijas materiālu izgatavošana par drošu un videi draudzīgu ūdenstūrismu saskaņā ar tehnisko specifikāciju projekta Nr. LL-00011 īstenošanas laikā (turpmāk – Iepirkuma priekšmets).
	2. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	3. Iepirkuma priekšmets tiek finansēts no Interreg VI Latvijas-Lietuvas programmas 2021.-2027.gadam līdzfinansētā projekta Nr. LL-00011 “Ūdens maršrutu tīkla attīstība Latvijā un Lietuvā, paplašinot pārrobežu tūrisma produktu www.riverways.eu” (“WaterWays”).
	4. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **saimnieciski visizdevīgākais piedāvājums, ņemot vērā zemāko cenu bez PVN**.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2024. gada 11. oktobra pulksten 17.00,** nosūtot aizpildītu pieteikuma formu (2. pielikums) un papilddokumentus uz e-pastu: viktorija.reine@kurzemesregions.lv.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
		3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
		4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas 1. pielikumā aprakstītajiem mērķiem un vadlīniju koncepcijai atbilstošāko piedāvājumu ar zemāko cenu.
		7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
		2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
		3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
		4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.
1. pielikums

**TEHNISKĀ SPECIFIKĀCIJA**

**PROJEKTA APRAKSTS**

Projekta mērķis ir attīstīt ūdenstūrismu Latvijā un Lietuvā, turpinot attīstīt esošo pārrobežu tūrisma produktu riverways.eu, izveidojot laivojamo upju un ezeru ar atpūtas aktivitātēm tīklojumu. Pārrobežu sadarbības rezultātā kopīga visaptveroša informācija par ūdenstūrismā balstītām aktivitātēm ezeros un upēs būs vietnē www.riverways.eu un apvienojumā ar mērķtiecīgām mārketinga aktivitātēm tiks mazināta haotiska tūristu plūsma. “Safe&Green” koncepcija veicinās drošu un dabai draudzīgu tūrismu un samazinās antropogēno slodzi uz tūrismam izmantotajiem dabas resursiem, kā arī veicinās atbildīgāku un izglītotāku ceļotāju sabiedrību.

Projekta īstenošanas laiks: 2 gadi, sākot ar 01.03.2024.

Vairāk par projektu: <https://kurzemesregions.lv/projekti/turisms/waterways/>

Detalizēts pakalpojuma apraksts iekļauts darba uzdevumā.

**DARBA UZDEVUMS**

1. Ieteikumu un komunikācijas saukļa izstrāde drošam un videi draudzīgam ūdenstūrismam digitālā formātā – īsi un saprotami formulēti noteikumi, kurus viegli uztvert – attēloti atraktīvā veidā, papildinot ar zīmējumiem, infografikām utldz., ne vairāk kā viena A4 lapa (detaļas saskaņojot ar Pasūtītāju);
2. “Upesoga” logo izveide digitālā formātā angļu valodā (detaļas saskaņojot ar Pasūtītāju);
3. Digitālu komunikācijas materiālu dizaina izstrāde latviešu, lietuviešu un angļu valodā vismaz 5 dažādos izmēros (A8-A3), iekļaujot 1. punktā minētos ieteikumus un integrācija ar esošo “Upesoga/Riverways/Seikleveel/LT puses” logo. Jāietver arī QR kods ar saiti uz https://riverways.eu attiecīgo valodas versiju (detaļas saskaņojot ar Pasūtītāju);
4. 2 animācijas video izveide (detaļas saskaņojot ar Pasūtītāju), ievērojot šādus nosacījumus:
	1. 1 video par drošību, kas jāievēro nodarbojoties ar aktivitātēm pie un uz ūdens;
	2. 1 video par videi draudzīgu atpūtu pie un uz ūdens;
	3. Katrs video 45-60 sekundes ilgs;
	4. Vēlams veidot video bez ierunāta teksta;
	5. Ja video ir ar ierunātu tekstu, tas jānodrošina latviešu, lietuviešu un angļu valodā;
	6. Video sākumā vai beigās jāievieto atsauce uz Projektu un Programmu.
5. Video un komunikācijas materiālu dizainiem jābūt vienotā stilā;
6. Pakalpojuma sniedzējs pēc saviem ieskatiem var piedāvāt ieteikumu grafiskā attēlojuma koncepciju;
7. Pakalpojums izpildāms četru kalendāro mēnešu laikā, skaitot no Līguma abpusējas parakstīšanas dienas, bet ne vēlāk kā līdz 28.02.2025.
8. pielikums

**PIETEIKUMS**

*Animācijas video un digitālu komunikācijas materiālu izgatavošanai par drošu un videi draudzīgu ūdenstūrismu*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt pakalpojumus saskaņā ar Tehnisko specifikāciju.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

**Pretendenta piedāvātā risinājuma apraksts** (piem., grafiskā attēlojuma koncepcija/skices uzmetums kādam no darba uzdevuma punktiem):

|  |
| --- |
|   |

**Pretendents var piedāvāt vairākus variantus/risinājumus, attiecīgi norādot varianta/risinājuma cenu.**

**Cena:**

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| *Animācijas video un digitālu komunikācijas materiālu izgatavošana par drošu un videi draudzīgu ūdenstūrismu* |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)